Seurustelu | Millainen on hyvä seurustelusuhde? | NettiNappiNettiNappi
Seurustelusuhteessa molemmat haluavat olla toisen kanssa enemmän kuin kaveri
Lue lisää ihastumisesta
Katso video seurustelusta (youtube.com)
Kenenkään ei ole pakko seurustella
Seurusteluun ei pidä ryhtyä sen vuoksi, että kaveritkin niin tekevät, tai ettei joutuisi olemaan yksin. Seurustelua ei kannata aloittaa epärehellisesti. Jos et ole varma, haluatko edes seurustella, kannattaa se kertoa heti hienotunteisesti toiselle osapuolelle. Seurusteluun kuuluu molemminpuolinen tykkääminen ja halu olla toisen kanssa enemmän kuin kaveri.
Seurustelussa toista osapuolta pitää pystyä kohtelemaan rehellisesti ja kunnioittavasti
Toiselta ei voi vaatia enempää kuin itse on valmis antamaan. Toimivassa suhteessa osapuolet tukevat toisiaan elämän eri valinnoissa. Oman elämän päätökset, kuten opiskelu- ja ammatinvalinnat, pitää pystyä tekemään ilman toisen painostusta. Vaikka seurustelu ja yhdessä oleminen on ihanaa ja tuntuu vievän kaikki ajatukset, on tärkeää säilyttää myös omat harrastukset ja ystävät.
Täydellistä tyttö- tai poikaystävää ei ole olemassakaan
Jokaisessa meissä on hyviä ja huonoja puolia. Hyvässä seurustelusuhteessa täytyy oppia hyväksymään myös toisen huonoja puolia. On hyvä muistaa, että toisen ihmisen persoonaa tai tapoja ei voi muuttaa omien mieltymysten mukaiseksi. Jokainen voi muuttaa vain itseään.
Mistä löydän seurustelukumppanin? (nyyti.fi)
Lue lisää seurustelusta ja parisuhteesta Nyyti ry:n sivuilta (nyyti.fi)